Ψαρονέφρι στο τηγάνι με σελινόριζα - σκέτο λουκούμι
900 γρ. ψαρονέφρι, κομμένο σε φέτες πάχους 3 εκ., 1 μέτριο κρεμμύδι, ψιλοκομμένο, 1 μεγάλη σελινόριζα, καθαρισμένη και κομμένη σε κυβάκια 2 εκ., 200 ml κόκκινο ξηρό κρασί, 2 κουτ. σούπας μουστάρδα πικάντικη, 1 κουτ. σούπας θυμάρι ξερό, τριμμένο, 4 κουτ. σούπας ελαιόλαδο, αλάτι, πιπέρι φρεσκοτριμμένο
Για το ψαρονέφρι στο τηγάνι με σελινόριζα ξεκινάμε και σε ένα μεγάλο τηγάνι ζεσταίνουμε το λάδι σε μέτρια φωτιά και σοτάρουμε το κρέας για 4-5 λεπτά, μέχρι να ροδίσει καλά και από τις δύο πλευρές.Το βγάζουμε με τρυπητή κουτάλα σε ένα σκεύος.Στο ίδιο λάδι ρίχνουμε το κρεμμύδι  και τη σελινόριζα και μετριάζουμε τη φωτιά.Σοτάρουμε για 4-5 λεπτά, ανακατεύοντας μέχρι  να μαλακώσουν ελαφρώς και να ροδίσουν.Ρίχνουμε το κρασί και αφήνουμε 2 λεπτά να εξατμιστεί το αλκοόλ.Προσθέτουμε 150 ml νερό,  τη μουστάρδα, το θυμάρι και αλατοπίπερο και ανακατεύουμε καλά.Μόλις το μείγμα πάρει βράση, επαναφέρουμε το κρέας στο τηγάνι και μαγειρεύουμε για 6-7 λεπτά ή μέχρι να γίνει και  να σωθούν τα περισσότερα από τα υγρά.Ελέγχουμε στο εσωτερικό του: πρέπει να μην είναι  ροζ, αλλά προσέχουμε να μην υπερβούμε το σημείο που θα στεγνώσει.
Κρασί,Σελινόριζα,Χοιρινό